**НАРОДНО ЧИТАЛИЩЕ „ПРОБУДА-1928” с. РАЛИЦА, общ. ТЪРГОВИЩЕ**

**П Л А Н**

**ЗА ДЕЙНОСТТА ПРЕЗ 2024 г.**

Читалище „Пробуда-1928” с. Ралица е основано през 1928 г. То е единствения културен институт на територията на селото, в което живеят около 250 души. Читалището е самоуправляващо се българско културно-просветно сдружение. В неговата дейност могат да участвуват всички физически лица без оглед на възраст, пол, политически и религиозни възгледи. Дейността на читалището е да задоволява потребностите на населението свързани с развитие и обогатяване на културния живот, запазване обичаите и традициите на българския народ,разширяване на знанията, приобщаване към ценностите на науката, изкуството и културата. Възпитаване и утвърждаване на национално самосъзнание. Да бъде средище за духовен живот в селото и осигурява достъп до информация.

В своята история читалището се е наложило като неизменна част от цялостния живот в селото. Със своите разнообразни изяви- самодейност, библиотека, изложби и други, читалището е допринесло за изграждането и утвърждаването на личностните качества и духовно израстване на своите членове.

**1. Художествена самодейност**

Да съхранява народните традиции и фолклор, да продължи да издирва и събира песни, обичаи и традиции от бита на жителите в селото.

-Участия на певческа група „Раличка” в регионални и национални фестивали и организираните от читалището местни празници.

**2. Библиотечна дейност**

- Обогатяване на библиотечния фонд със закупуване на нови книги и дарения.

- Отбелязване на национални празници и годишнини чрез табла, витрини, беседи.

-Системни грижи за поддържане на библиотечния фонд и оформяне на витрина с новозакупените книги .

- Литературно четене и разглеждане на книжки с децата от селото през ваканциите.

**3. Културно масова работа**

* За подобряване културния живот в селото, да пазим народните традиции и обичаи чрез участие на различни поколения в читалищните прояви.
* Организиране на тържества за месни и национални празници.

Работа с децата:

1. Изработване на мартенички за Баба Марта и картички за осми Март- международен ден на жената.

2. През лятната ваканция за децата от селото да се организират развлекателни игри, занимания - „аз рисувам,” „ аз чета приказки”и др. по тяхно желание.

3. Тържество на 01. 06. – Деня на детето.

4. Организиране на коледно тържество с Дядо Коледа и подаръци /торбички с лакомства/.

* Обогатяване на етнографската сбирка в читалището с нови дарения.
* Оформяне на възрожденски кът във флоаето на читалището със снимки и др. материали.

**5. Обучение и квалификация**

* Участие на секретаря в семинари, обучения и др. свързани с дейността на читалището.

1. **Ръководна дейност**

Годишното отчетно събрание да се проведе до края на м.Април 2024 г.

Заседания на ЧН –минимум четири за годината.

Информация на ПК за финансовото състояние на читалището.

Във връзка с финансовата дисциплина ежемесечно и в срок да се приключват отчетните документи и справки за общината, ТД на НАП, статистика, банка ДСК.

Счетоводно приключване на предходната година до края на м.

Февруари 2024 г.

Да се поддържа материално-техническата база на читалището за осигуряване оптимални условия, за изпълнение на целите и задачите му.

1. **Календарен план**

**м. Януари**

07. 01. – Ботеви празници. Четене на стихове „На прощаване”, „До моето първо либе”и др. – кратка биографична справка за творчеството и живота на поета, витрина с негови произведения.

21. 01. – Бабин ден – празник на жените в клуба,поздравления от ЧН към всички баби. Кулинарна изложба и общоселска седянка.

**м. Февруари**

14. 02. – Ден на лозаря „Трифон Зарезан” –дегустация на домашни вина и мезета, зарязване на лоза и избор на най-добър винар.

26.02. - . Изработване на мартенички с децата от селото за” Баба Марта”.

**м. Март**

01. 03. – Ден на самодееца- седянка на самодейците и чит. членове в клуба, закичване с мартеници за здраве по случай Баба Марта.

03. 03. – Освобождението на България от турско робство- витрина и беседа за значението на празника.

08. 03. – Международен ден на жената – организиране на тържество за жените от селото..Да се направи кулинарна изложба и изложба на плетива.

22. 03. – Първа пролет, излет сред природата / при лошо време в клуба на пенсионера /.

**м. Април**

02. 04. - Международен ден на детската книга – витрина с любими детски книжки.

04. – Великденски празници. Организиране на изложба на великденски яйца и козунаци, излъчване на най-добър кулинар.

**м. Май**

06. 05. – Гергьовден е. Да празнуваме.

09. 05. –Ден на Европа – табло с материали и беседа за значението на празника.

24. 05. – Ден на славянската писменост, българската култура и просвета

Поздравителен адрес до учители, пенсионери от селото.

Участие на чит. членове в общинското тържество

**м. Юни**

01. 06. – Ден на детето. Организиране на празник за децата от селото заедно с техни родители. Рисунки на асфалт, викторина с малки награди. Да почерпим децата за празника.

02. 06. – Ден на Ботев/ роден 1848 г.- загинал 1876 г./български поет и революционер – табло с материали за героичния му подвиг.

**м. Юли**

09. 07. – Ден на Вазов – Беседа за живота и творчеството на великия писател. Витрина с негови произведения.

Беседа с децата от селото за творчеството на П.Р. Славейков . Списание „Пчелица”– първото детско-юношеско списание преди Освобождението.

**м. Септември**

22. 09. – Ден на независимостта – тържествено отбелязване на празника.

09. - Беседа по повод рождението на Добри Чинтулов – възрожденски поет и културно-просветен деец.

**м. Октомври**

01. 10. – Ден на възрастните хора – съвместен празник в клуба.

14. 10. – „Петковден” – празник на селото. Посещение на параклиса „Света Петка” в селото ни, участие в литургията и раздаване на курбан за здраве и берекет.

**м. Ноември**

01. 11.- Ден на будителите – табло с материали за известни личности, беседа по темата.

21. 11. – Ден на християнското семейство – седянка в клуба.

**м. Декември**

25. 12. – Организиране на коледно тържество за децата от селото с Дядо Коледа и подаръци от родителите и торбички с лакомства от чит. настоятелство.

- Коледно и новогодишно тържество за жителите от селото.

17. 10. 2023 г. Председател:…………….

с. Ралица /Тошко Николов /